Música, la tradicional cordà o folklore, protagonistes de les Festes Patronals del Port de Sagunt este cap de setmana
06 d’agost 2015

​![](/media/iweozieq/recintoferial1.jpg)  
_Recinte firal del Port de Sagunt Festes Patronals 2015_

​La programació de les Festes Patronals del Port de Sagunt 2015 prevista per a este cap de setmana conté esdeveniments per a tot tipus de públic.

Este divendres 7 d'agost, a partir de les 18:30 hores, vesprada de vaques i bous de la ramaderia Hnos. Benavent de Quatretonda. Simultàniament, des de les 19 hores, en el recinte firal, ball de zumba “Balla amb Marta” i a partir de les 20 hores, organitzat per l'Ajuntament de Sagunt, discomòbil infantil i jocs en els Jardins del Casino Gerència. Al voltant de les 23 hores, en el recinte firal, Jam-Session de Blues i Rock. A la mitjanit, en el recinte taurí, un bou embolat de Benavent i dos bous embolats de la ramaderia García Gamón, així com la solta de vaquetes.

Els actes programats per al cap de setmana començaran el dissabte 8 d'agost a les 18:30 hores en el recinte taurí. Desencaixonada de sis bous de la ramaderia Cortijoloyvi de El Toro. Des de les 19 hores, ball de zumba “Balla amb Marta” i a la mateixa hora, organitzat per l'Ajuntament de Sagunt i amb la col•laboració del Grup de Danses Els Fallers, II Trobada Intercultural Folklòrica. L’ acte tindrà lloc en els Jardins del Centre Cívic de l'Antic Sanatori. Ja a la nit, a les 23 hores, festival multidisciplinari de jazz, pop, rumba i freakies en el recinte firal. A la mateixa hora, partint des del recinte firal, cercavila amenitzada per coheters fins a la plaça del Sol, on a les 23:15 hores, aproximadament, tindrà lloc la tradicional cordà. En el recinte taurí, a la mitjanit, tres bous embolats de la ramaderia Gregorio de Jesús i vaquetes.

El diumenge 9 d'agost no hi haurà vaques ni bous embolats. L'agenda d'actes començarà a les 9 hores amb la setena Matinal Motera del Port de Sagunt, organitzada per la Federació de Penyes i amb la col•laboració de “Komando Saguntum”. En la matinal hi haurà regals, premis, esmorzar, menjar, etc. A les 18 hores, en el recinte firal, amb la col•laboració de la Peña “El Vaso”, jocs de taula per a tots els participants (parxís, pòker hold’em, truc, guinyot, etc.). A la mateixa hora, lliurament de llenya, arròs i aigua per a tots els participants en les posteriors paelles. Des de les 20 hores, animació en el recinte firal per a xiquets i majors. A les 23 hores, en els Jardins del Casino Gerència, concert de corals amb la participació de les corals San José i de la Unión Musical Porteña. A la mateixa hora, en el recinte firal, orquestra dels vuitanta i electrònica. A la mitjanit, durant l'actuació de l'orquestra, es farà lliurament dels premis dels jocs de taula, cavalcada i premis de zumba. Recordar també que durant tot el dia, organitzat per l'Associació Cultural Barrio Obrero, tancament de carrers del barri per al tradicional concurs de pintura.

![](/media/2hsfhzkq/centro-civico.jpg)  
_Jardins del Centre Cívic de l'Antic Sanatori, on tindrà lloc el II Encontre Intercultural Folklòric_  

*   [](http://www.facebook.com/sharer.php?u=https://aytosagunto.es/va/actualitat/musica-la-tradicional-corda-o-folklore-protagonistes-de-les-festes-patronals-del-port-de-sagunt-este-cap-de-setmana/ "Facebook")
*   [](http://twitter.com/share?url=https://aytosagunto.es/va/actualitat/musica-la-tradicional-corda-o-folklore-protagonistes-de-les-festes-patronals-del-port-de-sagunt-este-cap-de-setmana/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/musica-la-tradicional-corda-o-folklore-protagonistes-de-les-festes-patronals-del-port-de-sagunt-este-cap-de-setmana/ "Linked In")
*   [](mailto:?body=https://aytosagunto.es/va/actualitat/musica-la-tradicional-corda-o-folklore-protagonistes-de-les-festes-patronals-del-port-de-sagunt-este-cap-de-setmana/)